आगरा. ताजनगरी में 90 फीसदी जल चुकी एक लड़की ने 8 दिन तक जिंदगी से जंग लड़ने के बाद बुधवार को दम तोड़ दिया। मौत से पहले लड़की ने मजिस्ट्रेट के सामने बयान में ब्वॉयफ्रेंड पर पूरी करतूत बताई। रिलेशन बनाने से मना किया तो लगा दी आग...
- मामला आगरा के शाहगंज थानाक्षेत्र का है। यहां सपना को पड़ोसी छोटू से प्यार हो गया।
- थोड़े ही दिन बाद सपना को लगा कि छोटू ठीक लड़का नहीं है और उससे बात करना बंद कर दी।
- मजिस्ट्रेट को दिए गए बयान में लड़की ने बताया, मेरे मना करने पर भी छोटू आए दिन घर में घुसकर मेरे साथ रिलेशन बनाता था। डर और बेइज्जती की वजह से मैंने ये बातें किसी को नहीं बताई।
- 21 फरवरी की सुबह जब मां-बाप मजदूरी के लिए घर से निकल गए तो छोटू घर में घुस आया और जबरदस्ती करने लगा।
- मैंने उसका विरोध किया तो गुस्से में उसने मिट्टी का तेल मुझ पर उड़ेल दिया और आग लगा दी।
पुलिस पर लगे ये आरोप
- आरोप है कि इतना कुछ होने के बाद भी पुलिस ने आरोपी के खिलाफ मामूली धाराओं में केस दर्ज किया और उसे अरेस्ट नहीं किया।
- लड़की की मौत के बाद परिजनों के सब्र का बांध टूट गया और उन्होंने शाहगंज पुष्पांजलि धाम के बाहर मालपुरा रोड जाम
कर दिया।
- परिजनों के जाम लगाने के आधे घंटे बाद आई पुलिस ने दिखावे के लिए आरोपी के घर पर दबिश दी, लेकिन कोई नहीं मिला।
- पुलिस ने परिजनों को धाराएं बदलने और आरोपी को जल्द गिरफ्तार करने का आश्वासन देकर जाम खत्म करवाया।
- शव को अंतिम संस्कार के लिए भिजवाया गया। इस दौरान लगातार पुलिस मुर्दाबाद के नारे लगते रहे।
पीड़ित पिता ने कहा- गरीब की कोई नहीं सुनता
- मृतका के पिता ने कहा, हम गरीब लोग हैं, हमारी कोई नहीं सुनता। लड़के की पहले शिकायत की तो कोई देखने नहीं आया और जब उसने बेटी को बर्बाद करने के बाद शादी करने की बजाए जला दिया तो भी पुलिस ने उलटा उनका साथ दिया।
- गरीब की आबरू की भारत में कोई कीमत नहीं है।
- सीओ श्यामकान्त का कहना है कि पीड़िता के बयान के आधार पर मुकदमे में धाराएं बढ़ाई जा रही हैं।
- आरोपी को पकड़ने के लिए दबिश दी जा रही है।
आगे की स्लाइड्स में देखें मौत के बाद परिजनों का गुस्सा...
hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva